Document ID: 32011D0284
Publication Date: 2011-05-12

Content:
DEĊIŻJONI TAL-KUMMISSJONI
tat-12 ta’ Mejju 2011
dwar il-proċedura għall-attestazzjoni tal-konformità ta’ prodotti tal-bini skont l-Artikolu 20(2) tad-Direttiva tal-Kunsill 89/106/KEE fir-rigward ta’ kejbils tal-elettriku, il-kontroll u l-komunikazzjoni
(notifikata bid-dokument numru C(2011) 3107)
(Test b’relevanza għaż-ŻEE)
(2011/284/UE)
IL-KUMMISSJONI EWROPEA
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988 dwar l-approssimazzjoni ta’ liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini (1), u b’mod partikolari l-Artikolu 13(4) tagħha,
Wara konsultazzjoni mal-Kumitat Permanenti għall-Bini,
Billi:
(1)
Fir-rigward taż-żewġ proċeduri għall-attestazzjoni tal-konformità ta’ prodott skont l-Artikolu 13(3) tad-Direttiva 89/106/KEE, il-Kummissjoni hi meħtieġa tagħżel l-inqas proċedura oneruża kompatibbli mas-sigurtà. Dan ifisser li huwa meħtieġ li tiddeċiedi jekk, għal prodott partikolari jew familja ta’ prodotti, l-eżistenza ta’ sistema ta’ kontroll ta’ produzzjoni tal-fabbrika taħt ir-responsabbiltà tal-manifattur hija kondizzjoni meħtieġa u suffiċjenti għall-attestazzjoni ta’ konformità, jew jekk, għal raġunijiet relatati tal-konformità mal-kriterji msemmija fl-Artikolu 13(4) ta’ dik id-Direttiva, l-intervent ta’ korp approvat ta’ ċertifikazzjoni huwiex meħtieġ.
(2)
L-Artikolu 13(4) tad-Direttiva 89/106/KEE jeħtieġ li l-proċedura hekk iddeterminata għandha tkun indikata fil-mandati u fl-ispeċifikazzjonijiet tekniċi. Huwa għalhekk mixtieq li l-kunċett ta’ prodotti jew familja ta’ prodotti kif użat fil-mandati u fl-ispeċifikazzjonijiet tekniċi jkun iddefinit.
(3)
Iż-żewġ proċeduri previsti fl-Artikolu 13(3) tad-Direttiva 89/106/KEE huma deskritti fid-dettall fl-Anness III ta’ dik id-Direttiva. Huwa għalhekk neċessarju li jiġu speċifikati b’mod ċar il-metodi li bihom iż-żewġ proċeduri għandhom jiġu implimentati, b’referenza għall-Anness III, għal kull prodott jew familja ta’ prodotti, minħabba li l-Anness III jagħti preferenza lil ċerti sistemi.
(4)
Il-proċedura msemmija fil-punt (a) tal-Artikolu 13(3) tad-Direttiva 89/106/KEE tikkorrispondi mas-sistemi stabbiliti fl-ewwel possibilità, mingħajr sorveljanza kontinwa, u t-tieni u t-tielet possibilitajiet tal-punt (ii) tat-Taqsima 2 tal-Anness III tad-Direttiva 89/106/KEE. Il-proċedura msemmija fil-punt (b) tal-Artikolu 13(3) tikkorrispondi mas-sistemi ddikjarati fil-punt (i) tat-Taqsima 2 tal-Anness III, u fl-ewwel possibbiltà, b’sorveljanza kontinwa, mal-punt (ii) tat-Taqsima 2 tal-Anness III,
ADDOTAT DIN ID-DEĊIŻJONI:
Artikolu 1
Il-prodotti u l-familji tal-prodotti ddikjarati fl-Anness I għandu jkollhom il-konformità tagħhom attestata bi proċedura li biha l-fabbrikant ikollu taħt ir-responsabbiltà tiegħu biss sistema ta’ kontroll tal-produzzjoni fil-fabbrika li tiżgura illi l-prodott iħares l-ispeċifikazzjonijiet tekniċi rilevanti.
Artikolu 2
Il-prodotti u l-familji tal-prodotti ddikjarati fl-Anness II għandu jkollhom il-konformità tagħhom attestata bi proċedura li biha, b’żieda mas-sistema tal-kontroll tal-produzzjoni fil-fabbrika mħaddma mill-fabbrikant, korp approvat taċ-ċertifikazzjoni jkun involut fil-valutazzjoni u s-sorveljanza tal-kontroll tal-produzzjoni jew tal-prodott innifsu.
Artikolu 3
L-għażla tal-proċedura biex tkun attestata l-konformità kif stabbilit fl-Anness III għandha tkun indikata fl-ispeċifikazzjonijiet tekniċi relevanti.
Artikolu 4
Din id-Deċiżjoni hija indirizzata lill-Istati Membri.
Magħmul fi Brussell, it-12 ta’ Mejju 2011.

Metadata:
Eurovoc Level 1 Categories: 100158
100147
100160
100149
Eurovoc Level 2 Categories: 100272
100261
100216
100196
Eurovoc Level 3 Categories: 13
2475
3641
1401
3632
All Eurovoc Categories: 1562
179
1833
3134
5726